കേന്ദ്രധനകാര്യ ബജറ്റ് അവതരിപ്പിക്കാൻ ദിവസങ്ങൾ മാത്രം അവശേഷിക്കെ നിർദേശങ്ങളുമായി മൃഗസംരക്ഷണ സംഘടന . മൃഗങ്ങളുടെ സംരക്ഷണത്തിനും ഗോശാലകൾ പരിപാലിക്കാനും ഫണ്ട് അനുവദിക്കാനുമാണ് ഫെഡറേഷൻ ഓഫ് ഇന്ത്യൻ അനിമൽ പ്രൊട്ടക്ഷൻ ഓർഗനൈസേഷൻ മുന്നോട്ടുവച്ചിട്ടുള്ള നിർദേശം . ഇതിന് പുറമേ കന്നുകാലികൾക്കുള്ള മേച്ചിൽ കേന്ദ്രങ്ങളുടെ പരിപാലനത്തിന് ഫണ്ട് അനുവദിക്കാനുള്ള നിർദേശവും സംഘടന മുന്നോട്ടുവച്ചിട്ടുണ്ട് . തെരുവിലെ മൃഗങ്ങളുടെ പരിപാലനത്തിന് വേണ്ടി അനുവദിക്കുന്ന ഫണ്ട് ഉയർത്താനുള്ള നിർദേശവും ഇത് അനിമൽ വെൽഫെയർ ബോർഡ് ഓഫ് എന്നിവ വഴി നടത്താനും സംഘടന നിർദേശിക്കുന്നു . പട്ടികൾ ഉൽപ്പെടെ തെരുവിലുള്ള മൃഗങ്ങളുടെ ജനനനിയന്ത്രണത്തിന് പ്രത്യേക പദ്ധതി അനുവദിക്കുന്നതിനൊപ്പം അറവുശാലകൾ നിയന്ത്രിക്കുന്നതിനുള്ള നീക്കങ്ങൾ നടത്താനും ഫെഡറേഷൻ ഓഫ് ഇന്ത്യൻ അനിമൽ പ്രൊട്ടക്ഷൻ ഓർഗനൈസേഷൻ ഡയറക്ടർ വർധ മെഹ്രോത്ര ആവശ്യപ്പെടുന്നു . മൃഗങ്ങളുടെ ക്ഷേമ ബോർഡ് ആരംഭിക്കുന്നതിനൊപ്പം കൃത്യമായി പ്രവർത്തിക്കുന്നുണ്ടെന്ന് ഉറപ്പുവരുത്തണമെന്നും സംഘടന നിർദേശിക്കുന്നു . രാജ്യത്ത് 4000 ഓളം ഗോശാലകൾ പ്രവർത്തിക്കുന്നുണ്ടെങ്കിലും ഇവയിൽ കുറച്ച് മാത്രമാണ് നേരായ രീതിയിൽ പ്രവർത്തിക്കുന്നത് . ആവശ്യത്തിന് ഭക്ഷണം ലഭിക്കാത്തതിന് പുറമേ വൃത്തിഹീനമായ പരിതസ്ഥിതിയിൽ വളരുന്നതിനാൽ രോഗങ്ങൾ ബാധിക്കുന്നതിനുള്ള സാധ്യതയും മൃഗങ്ങളുടെ ആധിക്യവുമാണ് ഗോശാലകളെ ബാധിച്ചിട്ടുള്ള പ്രധാന പ്രശ്നമെന്നും സംഘടന ചൂണ്ടിക്കാണിക്കുന്നു .